

**Күнделікті біржолғы талондардың құнын бекіту туралы**

***Күшін жойған***

Шығыс Қазақстан облысы Жарма аудандық мәслихатының 2009 жылғы 20 қазандағы N 15/7-IV шешімі. Шығыс Қазақстан облысы Әділет департаментінің Жарма ауданының әділет басқармасында 2009 жылғы 25 қарашада N 5-10-90 тіркелді. Күші жойылды - Жарма аудандық мәслихатының 2012 жылғы 05 маусымдағы N 3/33-V шешімімен

      Ескерту. Күші жойылды - Жарма аудандық мәслихатының 2012.06.05 N 3/33-V шешімімен (алғаш рет ресми жарияланғаннан кейін күнтізбелік он күн өткен соң қолданысқа енгізіледі).

      РҚАО ескертпесі.

      Мәтінде авторлық орфография және пунктуация сақталған.

      Қазақстан Республикасы 2008 жылғы 10 желтоқсандағы № 100-ІV «Салық және бюджетке төленетін басқа да міндетті төлемдер туралы» Қазақстан Республикасының кодексін (Салық кодексі) қолданысқа енгізу туралы» Заңының 36 бабы 1, 2 тармақтарына және Қазақстан Республикасы 2001 жылғы 23 қаңтардағы № 148 «Қазақстан Республикасындағы жергілікті мемлекеттік басқару және өзін өзі басқару туралы» Заңының 6 бабы 1-тармағы 15) тармақшасына сәйкес, Жарма аудандық мәслихаты **ШЕШТІ:**

      1. Базарларда тауарларды сатумен айналысатын жеке тұлғалар үшін күнделікті біржолғы талондардың құны бекітілсін (№ 1 қосымша).

      2. Қызметі мезеттік (жылына 90 күннен кем) сипаттағы және кәсіпкер ретінде тіркелмеген жеке тұлғалар үшін күнделікті біржолғы талондардың құны бекітілсін (№ 2 қосымша).

      3. Жарма аудандық мәслихатының «2004 жылғы 6 шілдедегі № 9-6 «Күнделікті біржолғы талондардың құнын бекіту туралы» шешіміне қосымша енгізу туралы» 2006 жылғы 7 ақпандағы № 27-3 (2006 жылы 16 ақпанда нормативтік құқықтық актілерді мемлекеттік тіркеу тізілімінде № 5-10-23 болып тіркелген, 2006 жылғы 3 наурыздағы № 9 «Рауан-Восход» газетінде жарияланған), «Күнделікті біржолғы талондардың құнын бекіту туралы» 2008 жылғы 15 сәуірдегі № 5/7-ІV (2008 жылы 5 мамырда нормативтік құқықтық актілерді мемлекеттік тіркеу тізілімінде № 5-10-62 болып тіркелген, 2008 жылғы 9 мамырдағы № 19 «Рауан-Восход» газетінде жарияланған) шешімдерінің күші жойылсын.

      4. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

      *Сессия төрағасы                    Б. Төлеутаев*

*Мәслихат хатшысы                   Д. Садықов*

Жарма аудандық мәслихатының

2009 жылғы 20 қазандағы

№ 15/7-ІV шешіміне № 1 қосымша

 **Базарларда тауарларды сатумен айналысатын**
**жеке тұлғалар үшін:**

|  |  |  |
| --- | --- | --- |
| Рет-
тік
нөмі-
рі | Кәсіпкерліктің түрі | Күнделікті біржолғы
талонның құны |
| 1 | Ет сату - 1 орын | 428 теңге |
| 2 | Азық-түлік тауарларына | 337 теңге |
| 3 | Киім-кешек тауарлары | 220 теңге |
| 4 | Күнбағыс майы | 220 теңге |
| 5 | Балық | 168 теңге |
| 6 | Көкөніс пен жеміс | 220 теңге |
| 7 | Тұқым және отырғызу материалдары | 65 теңге |
| 8 | Балмұздақ (1 тоңазытқыштан) | 168 теңге |
| 9 | Мал азығын қолдан сату | 311 теңге |
| 10 | Мал азығын көліктен сату | 1179 теңге |

Жарма аудандық мәслихатының

2009 жылғы 20 қазандағы

№ 15/7-ІV шешіміне № 2 қосымша

 **Қызметі мезеттік сипаттағы және кәсіпкер ретінде тіркелмеген**
**жеке тұлғалар үшін (жылына 90 күннен кем)**

|  |  |  |
| --- | --- | --- |
| Рет-
тік
нөмі-
рі | Кәсіпкерліктің түрі | Күнделікті біржолғы
талонның құны |
| 1 | Сату (тұрақты үй-жайларда
жүзеге асырылатын қызметтен
басқасы) |
 |
| а | Газеттер мен журналдар | 65 теңге |
| б | Тұқым, сондай-ақ
отырғызылатын материал
(екпелер, көшет) | 65 теңге |
| в | Бақша дақылдары:     қолдан сату     көліктен сату | 272 теңге583 теңге |
| г | Саяжай және үй маңындағы
учаскелерде өсірілген
табиғи гүлдер | 130 теңге |
| д | Қосалқы ауыл шаруашылығы.
Бақшашылық және саяжай
учаскелерінің өнімдері | 130 теңге |
| 2 | Жер учаскелерін өндеу
жөніндегі жеке трактор
иелерінің көрсететін
қызметі | 194 теңге |
| 3 | Үй жануарлары мен құстарын
бағу | 100 теңге |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК